**Aprovació de l’expedient de contractació i convocatòria de licitació de les obres de substitució de la gespa artificial del camp de futbol municipal.**

Per Provisió de l’Alcaldia s’ha aprovat iniciar l'expedient de contractació i convocatòria de licitació de les obres de substitució de la gespa artificial del camp de futbol municipal de Sant Hipòlit de Voltregà, motivant la necessitat i idoneïtat de la contractació proposada, amb un pressupost d'execució per contracta que ascendeix a una quantia 306.056,31 €, IVA inclòs.

Vistes les característiques del projecte a licitar i el pressupost d’execució per contracte, cal tramitar el procediment mitjançant procediment obert i tramitació simplificada.

Vist l’informe d'Intervenció acreditant l’existència de crèdit suficient i adequat per a finançar la despesa i sobre el percentatge que suposa la contractació en relació amb els recursos ordinaris del pressupost vigent i l’informe de Secretaria sobre la legislació aplicable, el procediment a seguir i l'òrgan competent per a aprovar i adjudicar el contracte.

Vist que s’han redactat i s’han incorporat a l'expedient els Plecs de Clàusules Administratives Particulars.

**Fonaments de Dret**

1. L'article 116 de la Llei 9/2017, de 8 de novembre, de contractes del sector públic disposa que una vegada s'ha confeccionat l'expedient de contractació, l'òrgan competent ha de procedir a la seva aprovació i ha de disposar l'obertura del procediment d'adjudicació.

2. Els articles 156 i següents de la Llei 9/2017 regulen la utilització del procediment obert en les adjudicacions dels contractes.

3. D’acord amb la Disposició Addicional Segona de la LCSP la competència com a òrgan de contractació correspon a l’Alcalde, atès que el seu import no supera el 10 per cent dels recursos ordinaris del pressupost ni la seva durada supera els quatre anys, la qual ha estat delegada en favor de la Junta de Govern Local.

Per tot això,

S’ACORDA:

**Primer.-** Aprovar l'expedient de contractació i obertura del procediment per la contractació de les obres de substitució de la gespa artificial del camp de futbol municipal, mitjançant procediment obert, tramitació simplificada.

**Segon.-** APROVAR la despesa per la contractació, amb un pressupost d'execució per contracta de 306.056,31 €, IVA inclòs.

La despesa que per a aquesta Corporació representa la contractació es farà amb càrrec a l’aplicació pressupostària 6.3422.62200 del pressupost de despeses.

**Tercer.-** Aprovar el Plec de Clàusules Administratives Particulars que regiran licitació, mitjançant procediment obert, tramitació simplificada.

**Quart.-** Aprovar l’obertura del procediment d’adjudicació al Perfil del Contractant, per tal que durant el termini de vint dies naturals es puguin presentar les proposicions que s’estimin pertinents.